Tervetuloa mukaan ohjelmaan! Olen Hannu Grönroos -
ja puhun sinulle tänään aiheesta Hän, joka vuorelta näkee.
Ehkä juuri tämän otsikon alle on hyvä lukea -
Markuksen evankeliumin 6. luvusta jakeesta 45 eteenpäin: -
Tämä on yksi ihana, mielenkiintoinen kuvaus siitä, -
mitä tapahtui kauan sitten Galilean järven maisemissa.
Jeesus oli ruokkinut tuhansia ihmisiä.
Tämän jälkeen Hän lähetti ihmiset pois, -
ja meni itse vuorelle rukoilemaan, mutta opetuslapsille Hän sanoi: -
"Menkää järven toiselle puolelle."
He astuivat veneeseen ja lähtivät matkalle, -
mutta kuinka ollakaan: myrsky yllätti heidät. Tuuli oli vastainen.
Oli tavattoman työlästä soutaa eteenpäin.
En tiedä, mitä he ajattelivat tuolla matkalla, -
kun he joutuivat lähtemään yksin ilman Jeesusta.
Niin kauan kun kaikki menee hyvin, voidaan tietysti kulkea -
vain aivan kuin luonnollisessa uskossa, -
että kyllä Jumala huolta pitää jne.
Kun tulee todellinen koettelemus, kun oikein todella joutuu -
myrskyn keskelle inhimillisessä elämässä, tulee hätä käteen.
Nimenomaan tällaista he joutuivat kokemaan - mutta -
vaikka Jeesus ei ollut heidän matkassaan eikä veneessä, -
niin Raamatun mukaan Hän meni vuorelle rukoilemaan.
Hän näki opetuslapsensa, -
kuinka he olivat soutaessaan hätätilanteessa.
Kun he lähtivät matkaan, pimeys oli jo koittanut.
Kello oli aamuyöllä 3:n ja 6:n vaiheilla, -
Raamatun mukaan 4. yövartion aikaan. Silti Jeesus näki!
Tiedätkö, Jeesus näkee läpi pimeyden ja Hän näkee pimeyteen.
Hän näkee kaikkiin asioihin ja tilanteisiin sinunkin elämässäsi.
Miksi Hän vaati opetuslapsiaan lähtemään? Hän vaati!
Tuntuu vähän vaikealta ajatella, että Hän vaatii jotakin.
Tässä tapauksessa Hän vaati. Minkä tähden?
Siksi, että opetuslapsetkin voisivat hädän päivinä kokea, -
että Herra tietää kaikki elämään liittyvät tilanteet ja asiat.
Sinäkin sairastat tai elämässäsi on muita tilanteita, -
jotka ovat saattaneet ahdinkoon. Tiedä, vaikket tuntisikaan -
mitään erityistä Hänen läsnäolossaan, Hän tietää koko ajan, -
mitä elämääsi sisältyy. Hän haluaa opettaa sinulle myös uskoa.
Sitä uskoa, joka ei ole näkyväisiin näkemistä, -
vaan tulee Pyhän Hengen kautta sydämeesi niin, -
että ymmärrät, että tämäkin vaikea elämäntilanne on voitettavissa.
Herra on siinä mukana.
Nämä opetuslapset eivät olisi koskaan nähneet -
väläystä Jeesuksen yliluonnollisuudesta, -
kun Hän tulee heidän luokseen kävellen veden päällä, -
ellei olisi tullut tuota tilannetta heidän elämäänsä.
Juuri näin Herra haluaa osoittaa niissä vaikeissa tilanteissa, -
että Hän kävelee vaikeuksien myrskyjen päällä -
ja auttaa meitä myrskyn keskellä.
Kun tulee oikea hetki ja ajoitus, Hän myös tyynnyttää myrskyn.
Kiitos Jumalalle! Opetuslapset saivat kokea, -
että myrsky ei hukuttanut heitä, vaan he saavuttivat -
sen vastarannan, jolle Jeesus heidät lähetti.
Tärkeintä tässä on, että Jeesus aina rukoilee.
Vaikkei Hän enää ole lihassa ja veressä, -
Hän aina rukoilee omiensa edestä. Heprealaiskirjeen 7. luku sanoo: -
Haluaisin oikein alleviivata tuota kohtaa, -
että Hän aina rukoilee.
Meidän päiviemme kello osoittaa, -
että vuorokaudessa on 24 tuntia.
Ystäväni, voisin sanoa sinulle, että 24 tuntia -
Hän, Jeesus, valtaistuimellaan rukoilee omiensa puolesta.
Hän tietää jokaisen oman lapsensa, mitä heidän elämäänsä kuuluu.
Täällä maan päällä oleva Pyhä Henki toimii ja vaikuttaa, -
lohduttaa, auttaa, synnyttää uskoa.
Hän antaa myös käskyjä enkeleille, -
että he tulevat auttamaan niissä tilanteissa, -
joissa tarvitaan enkeliä. Jumala huolehtii kokonaisvaltaisesti, -
silloinkin, kun tuntuu, ettei ole enää mitään turvaa ja tukea, -
ei pienintäkään kädensijaa, johon voisi tarttua kiinni.
Hän kyllä tietää ja Hän kyllä auttaa.
Herran silmät tarkkaavat vanhurskaita -
ja Hänen korvansa heidän rukouksiaan, -
mutta kasvot ovat pahantekijöitä vastaan.
Vielä sanotaan Ilmestyskirjassa liittyen rukoukseen: -
Siis Jumalan taivaassa valtaistuimen edessä on alttari, -
ja siellä on myös tässä mainitut neljä olentoa, 24 vanhinta.
He ovat Karitsan edessä langenneina.
Heillä on kultaiset maljat täynnä pyhien rukouksia.
Siis sinunkin sydämestäsi hengessä ja totuudessa lähtevät rukoukset -
otetaan kaikki vastaan - kiitos Jumalalle -
ja ne käsitellään siellä. Mitä sinä sydämestäsi rukoilet, -
niin kaikki kirjataan ylös, -
ja jumalallisella ajoituksella ja aikataululla niihin tulee vastaus.
Mikä on tänä päivänä sinun tärkein rukousaiheesi?
Minkä koet kaikkein kipeimmäksi elämääsi liittyväksi asiaksi?
Sinä itse tiedät sen parhaiten. Kun nyt tässä yhdessä rukoilemme, -
niin rukoilemme juuri sen asian puolesta, -
mikä sinulle on nyt tärkeintä Herralle saatettavaksi, -
jotta myös saat Häneltä vastauksen.
Saanko pyytää sinua nyt, että siellä kotona ristit kätesi -
tai muuten käännyt elävän Jumalan puoleen ja rukoilet kanssani.
Rakas taivaallinen Isä, kiitos siitä, -
että Jeesus on avannut tien taivaaseen valtaistuimelle asti, -
jotta voimme kohdata myös Hänet, joka aina rukoilee puolestamme.
Jeesus Kristus, kiitos siitä, että tahdot ilmestyä meille, -
niin kuin ilmestyit noille 12:lle Galilean meren myrskyssä.
Sinä, Herra, näet, mitä vaikeuksia elämäämme sisältyy.
Herra, kiitos siitä, että et koskaan jätä vastaamatta.
Siksi, Herra Jeesus Kristus, siunaan nyt rukoilevia ystäviä.
He saavat luottaa siihen, että vastaukset tulevat aikataulusi mukaan.
Jeesuksen nimessä. Aamen.
Tekstitys: Tuula-Riitta Virrankare